
RAPORT DE SPECIALITATE

privind aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”

	
	Prin HG nr. 23/2025 la nivelul sistemului naţional de învăţământ preuniversitar se instituie Programul naţional "Masă sănătoasă", denumit în continuare PNMS, derulat pe perioada desfăşurării cursurilor şcolare din anul 2025;
Scopul PNMS constă în sprijinirea accesului la educaţie al tuturor copiilor prin crearea motivaţiei pentru studiu, menţinerea echilibrului socioemoţional, întărirea stării de bine şi dezvoltarea igienei muncii intelectuale a preşcolarilor şi elevilor şi prin oferirea unei alimentaţii sănătoase care să susţină învăţarea.
Școala Gimnazială „Mihai Viteazul” cu cele 3 unităţi de învăţământ preşcolar arondate (Grădiniţa cu program normal nr.1; Grădiniţa cu program normal nr.4; Grădiniţa cu program normal Seciu),este inclusă în cadrul Programului naţional "Masă sănătoasă” pentru 778 beneficiari (elevi şi preşcolari), iar suma alocată este de 1.716 mii lei
Suportul alimentar constă, după caz, într-o masă caldă sau într-un pachet alimentar pe zi.
Potrivit dispoziţiilor art. 3 alin. (3) din HG nr. 23/2025 „Tipul de suport alimentar diferenţiat şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propun ordonatorului principal de credite al unităţii/subdiviziunii administrativ-teritoriale, care le supune aprobării consiliului local.
	În urma ședinței Consiliului de Administrație al Școlii Gimnaziale Mihai Viteazul , în care s-a aprobat tipul de suport alimentar, constând în pachet alimentar, d-na director Petcu Ioana  a solicitat supunerea spre aprobarea Consiliului Local Boldesti Scaeni   a  tipului de suport alimentar.
	De asemenea, consiliul de administraţie a aprobat ca modalitate de distribuire a pachetelor alimentare în intervalul orar 09:00-9:30 şi 12:30-13:00, pentru structurile unde programul de  funcţionare se desfăşoară în două schimburi şi în intervalul orar 09:00-9:30 pentru structurile unde programul de  funcţionare se desfăşoară într-un  schimb;	
Faţă de cele mai sus prezentate consider că iniţierea proiectului de hotărâre este necesară.

